12वीं बोर्ड परीक्षा आज से, 19 केंद्रों पर 5166 परीक्षार्थी बैठेंगे
भास्कर संवाददाता | कुचामन सिटी
माध्यमिकशिक्षा बोर्ड की 12वीं बोर्ड की परीक्षा गुरुवार से शुरू होगी। कुचामन ब्लॉक में 19 परीक्षा केंद्र बनाए गए हैं। इनमें से एक भी केंद्र अतिसंवेदनशील या संवेदनशील नहीं है। नकल रोकने के लिए पुख्ता सुरक्षा इंतजाम किए गए हैं। परीक्षार्थी को गहनता से जांच के बाद ही केंद्र में प्रवेश दिया जाएगा। प्रश्नपत्रों की सुरक्षा की जिम्मेदारी पुलिस को दी गई है। शिक्षा विभाग ने तैयारियां पूरी कर ली है।
नोडल अधिकारी छगनलाल शर्मा ने बताया कि प्रश्नपत्र कड़ी सुरक्षा में थानों में रखे गए हैं। चितावा इलाके के परीक्षा केंद्रों के पर्चे चितावा थाने में और शहर समेत अन्य सभी परीक्षा केंद्रों के पेपर कुचामन थाने में अलमारियों में सील लगाकर रखे गए हैं। हर दिन परीक्षा के पेपर ले जाने के बाद पुलिस की मौजूदगी में नई सील लगाई जाएगी। एक हथियारबंद जवान की ड्यूटी भी लगाई गई है।
जवाहरस्कूल में उत्तर पुस्तिका संग्रहण केंद्र
बोर्डकी कक्षा 12वीं 10वीं परीक्षा की उत्तर पुस्तिकाओं के संग्रहण के लिए राजकीय जवाहर उच्च माध्यमिक विद्यालय में संग्रहण केंद्र बनाया गया है। यहां कुचामन, मकराना, नावां, परबतसर और डेगाना क्षेत्र के परीक्षा केंद्रों की उत्तर पुस्तिकाएं जमा करवाई जाएंगी। यहां से उत्तर पुस्तिकाएं बोर्ड ऑफिस अजमेर भेजी जाएंगी।
कुचामन सिटी. जवाहर स्कूल में परीक्षा केंद्र की तैयारियां करता स्टाफ।
बोर्ड परीक्षा
hin_Deva kas_Deva hin_Deva hin_Deva hin_Deva hin_Deva hin_Deva hin_Deva